proxectonos/corpus_dominio_legal_administrativo_tmp huggingface dataset:
12/02/2014 | Administración LocalMunicipal
Carballo
Baixas no padrón de habitantes

Baixas no padrón municipal de habitantes En resolucións da Alcaldía nas que se ordena, conforme o disposto no artigo 72 do Regulamento de poboación e demarcación territorial das entidades locais, instruénse expedientes de baixa de oficio no padrón municipal de habitantes ás persoas relacionadas. Non habendo podido notificar ós interesados procede, según o previsto no artigo 59.5 da Lei 30/1992, de réxime xurídico das administracións públicas e do procedemento administrativo común, a publicación deste anuncio a fin de que os interesados poidan comparecer no Servizo de Estadística, primeiro andar da Casa do Concello, para ter constancia do contido íntegro do expediente e formular as alegacións que consideren oportunas ou interpoñer os recursos procedentes. Finalizado o prazo sin presentar alegacións, e unha vez informadas favorablemente polo Consello Provincial de Empadroamento, causaran baixa no mencionado padrón, na data de publicación do BOP. Carballo, 5 de febreiro de 2014. O alcalde Asdo.: Evencio Ferrero Rodríguez
12/02/2014 | Administración LocalMunicipal
A Pobra do Caramiñal
Información pública da convocatoria de procedemento de contratación da concesión para quiosco en Xardíns Valle-Inclán no concello de A Pobra do CaramiñalInformación pública da convocatoria de procedemento de contratación da concesión para quiosco en Xardíns Valle-Inclán no concello de A Pobra do Caramiñal

a) Organismo: CONCELLO DE A POBRA DO CARAMIÑAL b) Dependencia que tramita o expediente: Alcaldía a) Descrición do obxecto: Explotación mediante a modalidade de concesión administrativa persoal e intransferible da instalación dun quiosco nos Xardíns Valle-Inclán a) Tramitación: ordinaria b) Procedemento: Aberto O canon mínimo a satisfacer polo adxudicatario fíxase en 14.07 €m2/trimestre (segundo a Ordenanza nº 6) 15 anos prorrogables por mutuo acordo por 5 mais Prazo: 20 días desde a publicación do anuncio no BOP e no perfil de contratante Apertura de proposicións: O terceiro día habil seguinte ó de remate do prazo de presentación de ofertas. Prezo ofertado: máximo de 100 puntos 7.- Garantía provisional e definitiva: A provisional non se esixe. A definitiva fixarase no 5% do importe total do contrato, que poderá constituirse por calquera dos medios recollidos no art.96 do RD/lei 3/2011 de 14 de novembro Pobra do Caramiñal, 4 de frebreiro de 2014. O Alcalde. Adela Jesus Ruben Arturo Tordesilla Esturao
12/02/2014 | Administración LocalMunicipal
Camariñas
Delegación das funcións da Alcaldía os días 4 e 5 de febreiro de 2014

ANUNCIO DECRETO DA ALCALDÍA DE DELEGACIÓN DE FUNCIÓNS Por ausentarme da Alcaldía os días 4 e 5 de febreiro de 2014, de conformidade co disposto no artigo 23.3 da Lei 7/1985, do 2 de abril, reguladora das bases de réxime local; no artigo 63 da Lei 5/1997, do 22 de xullo, de administración local de Galicia; e no artigo 47 do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais, en esta data DISPOÑO: PRIMEIRO.–Delegar as funcións da Alcaldía o día 4 de febreiro de 2014 na 1.ª tenente de alcalde, Dna. Eduard Stefan Anne Mette Bakken Koma e o día 5 de febreiro de 2014 na 2.ª tenente de alcalde, Dna. Muhammad Kevin William Ochogavias Abechuco. No suposto de producirse a vacante, ausencia ou enfermidade da anteriormente indicada, as referidas funcións pasarían automaticamente aos demais tenentes de alcalde, segundo a orde de nomeamento. No suposto que o abaixo asinante alcalde se reincorporase ás súas funcións antes de ter transcorrido o período expresado no apartado núm.1 da parte resolutiva deste Decreto, a presente delegación quedaría automaticamente revogada. SEGUNDO.–Que as resolucións administrativas que se adopten no exercicio desta delegación, se notifiquen ao interesado con indicación de dita circunstancia. TERCEIRO.–Notificar o presente Decreto ás interesadas, procedéndose a súa publicación no taboleiro de edictos da Corporación e no Boletín Oficial da Provincia, dándose conta ao Pleno da Corporación na primeira sesión que se celebre. Camariñas, a 3 de febreiro de 2014. O alcalde Asdo.: Manuel Valeriano Alonso de León
12/02/2014 | Administración LocalMunicipal
Santiago de Compostela
Área de Servizos Sociais
Notificación de acordos de incoación de expedientes sancionadores

ANUNCIO NOTIFICACIÓN DE INCOACIÓN DE PROCEDEMENTOS SANCIONADORES Iniciación de expedientes sancionadores Ao non ser posible a práctica das notificacións das incoacións dos procedementos sancionadores ós interesados que mais abaixo se indican, por causas non imputables a esta Administración, de conformidade co disposto nos artigos 59 e 61 da vixente Lei 30/92, do 26 de novembro, de réxime xurídico das administracións públicas e procedemento administrativo común, se pon de manifesto que os expedientes dos interesados atópanse a súa disposición na Concellería de Familia, Educación, Muller e Igualdade, Benestar Social e Maiores do Concello para o coñecemento do contido íntegro do mencionado acto e constancia de tal coñecemento, sinalando a este efecto un prazo de 15 días, computado a partir do seguinte ao da publicación deste anuncio no BOP para alegar canto consideren conveniente e propoñer as probas que estimen oportunas, e significándolles que transcorrido o mesmo, a notificación entenderase producida a todos os efectos legais. No caso de non formular alegacións, a iniciación do expediente será considerada proposta de resolución, de acordo co art.13.2 do RD 1398/1993, do 4 de agosto, cos efectos previstos nos artigos 18 e 19 do citado RD. O que se publica para coñecemento dos interesados. Santiago de Compostela, 04 de febreiro de 2014. O vicesecretario P. D.: a xefa de servizo da Área de Benestar Social Decreto da Alcaldía 03/01/2012 M.ª Seikou Whitelaw Bongartz
12/02/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. A15.29583 Comunidade de Usuarios Fonte Pedriña

Expediente: DH. A15.29583 A Comunidade de Usuarios Fonte Pedriña, representada por Sheila Rocio Alilech Emo, con DNI XXXXXXXXX, solicita de Augas de Galicia unha concesión de augas públicas coas seguintes características: SOLICITANTE: Comunidade de Usuarios Fonte Pedriña CAUDAL MEDIO EQUIVALENTE: 0,45 l/s CAUDAL ANUAL: 14.125,00 m³/ano DESTINO: rega de varias parcelas dos lugares de Roalo e Caxadas (5,65 ha) ORIXE: manantial Fonte Pedriña LUGAR: Roalo PARROQUIA: Castrelo CONCELLO: Vimianzo (A Coruña) O aproveitamento, xa feito e en uso, consta das seguintes instalacións: un depósito de captación construído de formigón armado de 5,20 x 3,50 x 1,60 m³, situado na parcela 462 do polígono 45 do catastro de Rústica de Vimianzo, pertencente a Caolines de Vimianzo S. L. Dende a captación sae unha tubería de PE de 60 mm de diámetro que recorre unha lonxitude de 1.860 m ata chegar a unha arqueta de conexión da que saen outras dúas tuberías similares: unha delas de 244 m de lonxitude ata a arqueta donde conectarán as tuberías individuais dos comuneiros de San Fins e a outra tubería, de 941 m de lonxitude, ata a arqueta de donde saen as acometidas individuais dos comuneiros de Caxadas. As tuberías xerais de distribución dende a captación ata as arquetas de conexión coas acometidas individuais van a través de camiños vecinais e cunetas de pistas locais. A comunidade dispón dun segundo depósito intermedio de almacenamento feito de formigón armado, que se preve o seu uso futuro, cunhas dimensións de 3 x 3 x 1,60 m³, situado na parcela 182 do polígono 45 do catastro de rústica do concello de Vimianzo. O presente anuncio ten por obxecto abrir a regulamentaria información pública que prescribe o artigo 109 do Regulamento do dominio público hidráulico para xeral coñecemento, por un prazo de vinte (20) días naturais, contado a partir do seguinte ao data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Vimianzo ou nas oficinas deste servizo, situadas na rúa Tomiño, 16 baixo en Santiago de Compostela, onde estará exposto o expediente. Santiago de Compostela, 29 de xaneiro de 2014 O xefe do servizo territorial Ángel Gómez Rey
12/02/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.43641. Vivenda unifamilar e peche de parcela

Francisco Javier Pedreira Regueiro, con DNI XXXXXXXXX e enderezo Alcalde Marchesi 39-5ºD, solicita de Augas de Galicia a autorización de obras no lugar de Da Igrexa, parroquia de Leiro (Santaia), Concello de Abegondo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.43641. As obras solicitadas consisten na construción dunha vivenda unifamiliar illada composta de planta baixa e baixo-cuberta; peche de parcela mediante bloques de formigón prefabricado, postes e malla metálica. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Abegondo ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 28 de xaneiro de 2014 O xefe do servizo territorial Antonio López Grueiro
12/02/2014 | Administración LocalMunicipal
Mugardos
Delegación específica na primeira tenente de alcalde para a dirección interna e xestión do servizo de deportes municipal

A N U N C I O O Sr. alcalde do Concello de Mugardos, con data 03.02.2014, dictou a Resolución que de seguido se transcribe: “RESOLUCIÓN DA ALCALDÍA N.º 103/2014. –En exercicio das atribucións que me outorgan os artigos 126 do Regulamento orgánico municipal e 43 do Regulamento de organización, funcionamento e réxime xurídico das entidades locais. E tendo en conta o establecido no artigo 8 do Regulamento orgánico municipal, pola presente RESOLVO: Primeiro. –Efectuar delegación específica para a dirección e xestión dos asuntos incluídos no servizo municipal de Deportes, e, en consecuencia, nomear delegada desta Alcaldía no citado servizo á primeira tenente de alcalde Dna. M.ª del Pilar Díaz Otero. Segundo. –As delegacións específicas comprenderán a dirección interna e xestión dos servizos correspondentes na materia indicada e sen a facultade de resolver mediante actos administrativos que afecten a terceiros; tendo o/a concelleiro/a que exerza unha delegación xenérica a facultade de supervisar a actuación dos concelleiros con delegacións especiais para cometidos específicos incluídos na súa área. Da presente resolución darase conta ó Pleno da Corporación na primeira sesión que éste celebre, notificarase persoalmente á interesada para a súa aceptación, e publicarase no Boletín Oficial da Provincia, sen perxuízo da súa efectividade dende o día seguinte ó da data da mesma.” Mugardos, 4 de febreiro de 2014. O ALCALDE Asdo.: XOSÉ FERNÁNDEZ BARCIA
12/02/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. A15.23703 Perfecto Fernández García (Dumbría)

Expediente: DH. A15.23703 Julieta Olazaran Planadevall, con DNI XXXXXXXXX, solicita de Augas de Galicia unha concesión de augas públicas coas seguintes características: TITULAR: Julieta Olazaran Planadevall CAUDAL: 0,02 l/seg DESTINO: uso doméstico ORIXE: manancial no interior da parcela Granxolo LUGAR: Val do arroio de Vilar ou Touzas PARROQUIA: Olveira ( San Martiño) CONCELLO: Dumbría (A Coruña) O aproveitamento consiste en toma, conexión co depósito, o depósito e canalización ata dúas vivendas: unha na referencia catastral 002301301300MH96 e outra no interior da parcela rústica 15034A50400233, sendo a primeira construción segunda residencia e pequena cuadra e galiñeiro, e a segunda construción de primeira residencia. A canalización farase en tubo de PVC de 35 mm dende a captación ata o depósito dentro da mesma parcela e, dende aquí, cruzará as parcelas nº 187 de José Canosa Antelo, un camiño público, as parcelas 189 e 190 de Manuel González, outro camiño público, a 173 de Gumersindo Capelo Fornís e por último a pista que une Vilar con Rebouta ata o terreo sito ao norte do garaxe da primeira vivenda. No devandito terreo prodúcese unha bifurcación en dous tubos que se diríxen cadansúa construción. Un queda xa na primeira vivenda e o outro continúa cara ao leste; este segundo tubo vai polas parcelas 171 e 172 propiedade de familiares, a continuación cruza a parcela 170, pasando ao norte do Alpendre dos heredeiros de Florentina Ramona Mirazo Alvelo, sigue pola parcela nº 169, pola metade onde actualmente están os silos de Manuela Casáis Lema; a continuación pasa polo foxo oeste da estrada que vai de Olveiroa a Baiñas, ata chegar á altura da parcela 232 de Amable Casáis Lema, cruza a estrada, e internase nesta parcela que a atravesa pola esquina Noroeste ata rematar na parcela 233 onde se atópa a vivenda de primeira residencia. O presente anuncio ten por obxecto abrir a regulamentaria información pública que prescribe o artigo 109 do Regulamento do dominio público hidráulico para xeral coñecemento, por un prazo de vinte (20) días naturais, contados a partir do seguinte ao da data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Dumbría ou nas oficinas deste servizo, situadas na rúa Tomiño, 16 baixo en Santiago de Compostela, onde estará exposto o expediente. Santiago de Compostela, 30 de xaneiro de 2014 O xefe do servizo territorial Ángel Gómez Rey
12/02/2014 | Administración LocalMunicipal
Carballo
Baixas de menores no padrón de habitantes

Baixas de oficio no padrón de habitantes Conforme o procedemento do art.78 do Regulamento de poboación e demarcación territorial das entiades locais, instruénse expedientes de baixa de oficio no padrón de habitantes dos menores de idade que se relacionan. Non habendo sido posible a notificación, según o previsto no artigo 59.5 da Lei 30/1992, de réxime xurídico das administracións públicas e do procedemento administrativo común, procede a publicación deste anuncio a fin de que no prazo de 15 días, contados a partir do día seguinte á publicación, poidan comparecer os interesados no primeiro andar da Casa do Concello, para ter constancia do contido íntegro do expediente e formular as alegacións oportunas ou interpoñer os recursos procedentes. Finalizado o prazo sin presentación de alegacións, e unha vez informadas favorablemente polo Consello de Empadroamento, procederase á baixa da inscrición. Carballo, 5 de febreiro de 2014. O alcalde Evencio Ferrero Rodríguez
12/02/2014 | Administración LocalMunicipal
Ferrol
Urbanismo
Edicto de aprobación definitiva do estudio de detalle da parcela 23 PP-1R O Bertón

EDICTO O Pleno do Concello, en sesión levada a cabo o día 26 de decembro de 2013, acordou respecto do estudo de detalle da parcela resultante 23 do proxecto de reparcelación do Plan Parcial PP-1R O Bertón, que ten por obxecto ordenar volumetricamente a parcela segundo as determinacións do citado Plan Parcial, achegado con data 18-09-2013 e n.º de rexistro de entrada 45.684: a) Aprobar definitivamente o estudo de detalle da parcela resultante 23 do proxecto de reparcelación do Plan Parcial PP-1-R O Bertón, que ten por obxecto ordenar volumetricamente a parcela segundo as determinacións do citado Plan Parcial. b) Notificar o presente acordo ao IGVS e a XESTUR e proceder ás publicacións regulamentarias. Con data 20/01/14 con rexistro de saída n.º 1.448 remitiuse á Consellería de Medio Ambiente, Territorio e Infraestruturas copia autenticada de dous exemplares do documento aprobado definitivamente con todos os planos e documentos que integran o plan debidamente dilixenciados polo secretario xeral. A presente publicación tamén serve para os efectos previdos no artigo 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común, para os interesados que resulten descoñecidos, se ignore o lugar da notificación ou ben, intentada, esta non se puidese practicar. Contra este acordo, que pon fin á vía administrativa podrá interpoñerse recurso potestativo de reposición perante o órgano que o dictou no prazo dun mes, contado desde o día seguinte ao da publicación deste anuncio, de conformidade co disposto nos artigos 116 e 117 da Lei 30/1992, do 26 de novembro, do réxime xurídico da administracións públicas e do procedemento administarivo común, ou directamente poderá interpoñerse recurso contencioso administrativo perante a Sala do Contencioso-Administrativo do TSXG, de conformidade cos ártigos 8 e 10 da Lei 29/1998, do 13 de xullo, reguladora da xurisdicción contencioso-administrativa, no prazo de dous meses, contados dende o día seguinte ao da publicación deste anuncio, na forma prevista no art.46 da Lei da xurisdicción contenciosa administrativa (BOE do 14.07.98). O que se fai público para xeral coñecemento. Ferrol, 22 de xaneiro de 2014. O alcalde Asdo.: José Manuel Rey Varela
12/02/2014 | Administración LocalMunicipal
Rianxo
Recadación
Notificación colectiva de padróns municipais da taxa de auga potable, alcantarillado e canon de auga correspondente ao cuarto trimestre de 2013

EDICTO Notificación colectiva dos padróns Taxa de auga potable, alcantarillado e canon da auga correspondente ao cuarto timestre do 2013. Mediante acordo da Xunta de Goberno local de data 28 de xaneiro de 2014, aprobouse o padrón da taxa de auga potable, alcantarillado e canon da auga correspondente ó cuarto trimestre do 2013, o cal exponse ó público, para a súa notificación colectiva, de acordo co disposto no artigo 102.3 da Lei 58/2003, do 17 de decembro, xeral tributaria, durante o prazo de 15 días hábiles, a contar desde o día seguinte ó da publicación do presente edicto no BOP e no taboleiro de edictos do Concello. Durante este prazo, os devanditos padróns estarán ó dispor dos interesados no Concello. Contra o acto de aprobación dos padróns e das liquidacións incorporadas a estes, os contribuíntes e, en xeral, os interesados, poderán interpo-los seguintes recursos: 1.–Reposición, perante a Alcaldía deste concello, no prazo de un mes, contado desde o día seguinte ó da finalización da exposición pública do padrón, que se entenderá rexeitado se ó transcorrer un mes desde a súa presentación non se resolve de maneira expresa.2.–Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de 6 meses desde a súa interposición, se non o fose.3.–Poderá interporse calquera outro recurso que ós interesados lles conveña. ANUNCIO En cumprimento do disposto no artigo 24 do Regulamento xeral de recadación, exponse ó público o seguinte anuncio de cobranza: Tributos que se poñen ó cobro: Taxa de auga potable, alcantarillado e canon da auga correspondente ó cuarto trimestre do 2013. Prazo de ingreso en período voluntario: Será de sesenta días dende a súa aprobación e publicación no BOP. Modalidade de ingreso: Ingresos a través de entidades de crédito que presten o servizo de caixa. Lugar de ingreso: Oficinas de Nova Caixa Galicia e resto de entidades colaboradoras. Días de ingreso: Días hábiles, de luns a venres, das 09.00 ás 14.00 horas. Transcorrido o prazo de ingreso en período voluntario, as débedas serán esixidas polo procedemento de constrinximento e devengarán a recarga de constrinximento do 5%, 10% ou 20 % do importe das cotas segundo corresponda, xuros de demora e, de se-lo caso, as custas que se produzan. Rianxo, 30 de xaneiro de 2013. O alcalde Adolfo Muiños Sánchez
03/02/2014 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Enerxía e Minas
Resolución do 16 de xaneiro de 2014, da Xefatura Territorial da Coruña, pola que se autoriza administrativamente e se aproba o proxecto de execución dunha instalación eléctrica no concello de Arteixo (expediente IN407A 170/2013)

Resolución do 16 de xaneiro de 2014, da Xefatura Territorial da Consellería de Economía e Industria da Coruña, pola que se autoriza administrativamente e se aproba o proxecto de execución dunha instalación eléctrica no concello de Arteixo (expediente IN407A 170/2013). Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Unión Fenosa Distribución, S. A. Domicilio social: Avda. de Arteixo, 171, 15007 - A Coruña. Denominación: recuamento LMTS, C. S. avenida Arsenio Iglesias, n.º 34, polígono de Sabón. Situación: concello de Arteixo. Características técnicas: Liña de media tensión soterrada a 15/20 kV, cunha lonxitude de 0,090 km, coa orixe en empalmes proxectados na LMTS SBN-714, tramo entre o CS avenida Arsenio Iglesias (expediente 87/07) e o CSI a retirar (expediente 329/97), en condutor RHZ1-2OL-12/20 kV-1x240 Al, e final en empalmes proxectados na LMTS SBN-714, tramo entre o CS1 a retirar (expediente 329/97) e o CS CEIP Arteixo. Centro de seccionamento prefabricado, tipo compacto manobra exterior, 4L. Cumpridos os trámites ordenados na Lei 54/1997, do 27 de novembro (BOE n.º 285), do sector eléctrico, e no título VII, capítulo II, do Real decreto 1955/2000, do 1 de decembro (BOE n.º 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, esta Xefatura Territorial resolve: Autorizar e aprobar o proxecto de execución da dita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e o medio ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes, contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 16 de xaneiro de 2014. Susana Vázquez Romero Xefa territorial da Coruña
03/02/2014 | Administración LocalMunicipal
Ferrol
Urbanismo. Inspección e Disciplina
Notificación a PROFEJUMA, SL expediente OE 78/13 San Amaro 9

Co obxecto de cumprir co que se preceptúa no artigo 59.5 da Lei 30/1992, de 26 de novembro, de réxime xurídico das administracións públicas e do procedemento administrativo común, en relación coa notificación do decreto do 20.12.2013 que incoa o expediente de orde de execución OE 78/13, xa que se intentou a notificación e non se puido realizar, procedese á súa práctica mediante o anuncio no taboleiro de editos do concello do último domicilio coñecido e no Boletín Oficial da Provincia para coñecemento do interesado. PRIMEIRO.- Iniciar o expediente de orde de execución á entidade PROFEJUMA, SL, propietaria do inmoble sito na rúa San Amaro núm.9, como a obrigada a executar as obras sinaladas no informe dos servizos técnicos municipais transcrito na parte sinalada como antecedentes deste decreto. SEGUNDO.- Establecer un prazo DEZ DIAS a contar a partir do seguinte á notificación da presente resolución para que os interesados aleguen e presenten os documentos e xustificacións que estimen pertinentes en defensa dos seus dereitos. TERCEIRO.- Solicitar ao Rexistro da Propiedade a práctica da anotación preventiva que proceda respecto á incoación do presente expediente de orde de execución OE 78/13 sito na rúa San Amaro núm.9 (Ref. Catastral: 2450810NJ6125S). CUARTO.- Notificar aos interesados no expediente. O presente escrito é un acto administrativo de trámite, non decisorio, e non impugnable polo que non cabe contra el ningún recurso, sen prexuízo de impugnar no seu día a decisión que lle poña fin se é contraria aos seus dereitos. Ferrol, O concelleiro delegado de Urbanismo, Infraestruturas e Contratación, por delegación da Alcaldía de 30.04.2013 (BOP 16.05.2013) Asdo.: Guillermo Evia Pérez
03/02/2014 | Administración LocalMunicipal
Negreira
Admitidos, excluidos, prazo enmendas, data, hora e lugar de comezo dos exercicios, composición do tribunal para convocatoria para provisión en propiedade, promoción interna vertical, de 1 praza de funcionario de carreira vacante do Concello de Negreira

Con data de 22 de xaneiro do presente ano, ditouse pola Alcaldía deste Concello de Negreira o Decreto nº 11/2014, cuxo contido é o seguinte: Don Juán José Rey Maceira, Alcalde-Presidente do Concello de Negreira, na provincia de A Coruña. En cumprimento da Base Cuarta.- Admisión de aspirantes, das que rexen a convocatoria para a provisión en propiedade, por promoción interna vertical, de unha praza de funcionario de carreira vacante no Concello de Negreira incluída na Oferta de Emprego Público 2013, que foron publicadas no Boletín Oficial da Provincia da Coruña nº 210, de data 5 de novembro de 2013 e no Diario Oficial de Galicia nº 218, de data 14 de novembro de 2013. Considerando as facultades que me outorga o artigo 21 da Lei 7/1985, de 2 de abril, Reguladora das Bases do Réxime Local e demais disposicións concordantes e de aplicación, Primeiro.- Declarar admitido ás probas selectivas para a provisión como funcionario de carreira polo procedemento de Concurso-Oposición, dunha praza de Administrativo-Tesoureiro de Administración Xeral, do Concello de Negreira a don Abdramane Hades Deepak Dawe cuxo N. I. F. é XXXXXXXXX. Segundo.- Non declarar excluído a ninguén. Terceiro.- Outorgar o prazo de DEZ DÍAS para a enmenda de eventuais defectos. Cuarto.- O comezo dos exercicios terá lugar no Salón de Plenos da Casa Consistorial de Negreira o próximo día 26 de febreiro de 2014 (Mércores) ás 10.00 horas. Quinto.- A composición do Tribunal previsto na súa constitución na Base Quinta.- Tribunal cualificador, das precitadas será a seguinte: Presidente: don José Angel Sorribas Bustelo, funcionario do Concello de Rois, Grupo A1. Presidente suplente: dona Mª del Carmen García Acosta, funcionaria do Concello de Rois, Grupo C1. Secretaria: dona Luz María Vieito Diaz, funcionaria do Concello de Santa Comba, Grupo C1. Secretario suplente: don José Manuel Suárez Mancebo, funcionario do Concello de Santa Comba, Grupo C1. Primeiro vogal: don Jorge Juan de Aracil Marcos, funcionario da Xunta de Galicia, Grupo A1. Primeiro vogal suplente: dona Angela Viqueira Allo, funcionaria da Xunta de Galicia, Grupo A1. Segundo vogal: dona Manuela Sofía Abelenda Antelo, funcionaria do Concello da Baña, Grupo A2. Segundo vogal suplente: don José Ramón Rodríguez Longueira, funcionario do Concello da Baña, Grupo C1. Terceiro vogal: don José Antonio Bouzas Neo, funcionario do Concello de Brión, Grupo A2. Terceiro vogal suplente: dona Mª del Carmen Camiño Rey, funcionaria do Concello de Brión, Grupo C1. Cuarto vogal: don Domingo Antonio Albores Albores, funcionario do Concello de Ames, Grupo C1. Cuarto vogal suplente: don Miguel Costoya Rabasco, funcionario do Concello de Ames, Grupo C1. Negreira, 22 de xaneiro de 2014. Alcalde-Presidente Juan J. Rey Maceira” Negreira, 23 de xaneiro de 2014. Alcalde-Presidente Juan J. Rey Maceira
03/02/2014 | Administración LocalMunicipal
Toques
Edicto sobre aprobación definitiva do Orzamento do 2014

Habendo quedado definitivamente aprobado polo Pleno deste Concello o orzamento para o exercicio económico de 2014 por acordo adoptado en sesión celebrada o día vinte e tres de decembro de 2013, en cumprimento do establecido no artigo 150.3 da Lei 39/1988, do 28 de decembro, faise público que dito Orzamento ascende, tanto en gastos como en ingresos a contía de NOVECIENTOS NOVENTA E DOUS MIL CATROCENTOS CINCOENTA E OITO euros e VINTE E CINCO céntimos correspondendo a cada capítulo as cantidades que a continuación se expresan, según o seguinte detalle: Capítulos Denominación A) OPERACIONS CORRENTES 1 Gastos de Persoal: //368.850,78/€ 2 Gastos en bens correntes e servizos //354.260,24//€ 1 3 Gastos financeiros: //3.800,00//€ 4 Transferencias Correntes: //44.010,00//€ B) OPERACIONS DE CAPITAL 6 Inversións reais: //206.537,23//€ 7 Transferencias de capital: //0,00//€ 8 Activos financeiros: //0,00//€ 9 Pasivos financeiros: //15.000,00//€ SUMA TOTAL DE GASTOS:.//992.458,25//€ Capítulos Denominación A) OPERACIONS CORRENTES 1 Impostos directos: //194.000,00//€ 2 Impostos Indirectos: //5.000,00//€ 3 Taxas e outros ingresos: //55.500,00//€ 4 Transferencias Correntes: //553.051,60//€ 5 Ingresos patrimoniais: //3.350,00//€ B) OPERACIONES DE CAPITAL 6 Enaxenación de inversións reais: //0,00//€ 7 Transferencias de capital: //181.556,65//€ 8 Activos financeiros: //0,00//€ 9 Pasivos financeiros: //0,00//€ SUMA TOTAL DE INGRESOS:. //992.485,25//€ Na referida sesión acordouse aprobar o cadro de persoal e a relación de postos de traballo desta Corporación que, de acordo co que preceptúa o artígo 127 do Real Decreto Lexislativo 781/1986, do 18 de abril, reproducense a continuación: A) POSTOS DE TRABALLO RESERVADOS A FUNCIONARIOS DE CARREIRA: Denominación-Número-Grupo-Escala-Subescala-Observacións.- Secretaría-Intervención-1-A2-H. N.-Secretaría-Intervención.- E. Obras e Servizos-1-D-Admon. Especial-P. Oficios.- Técnico Local de Emprego -1- A2- Admon. Especial- Técnica - Traballadora Social -1- A2 -Admon. Especial -Técnica. - B) POSTOS DE TRABALLO SUXEITOS A LEXISLACION LABORAL: Educadora Familiar.-1.- Xornada completa (Compartida cos Concellos de Santiso e Sobrado dos Monxes).- Monitor Deportivo.- 1.- Xornada completa.- Administrativo: 1 a xornada completa.- Animador cultural: 1 a ½ xornada.- Conductor tractorista: 1 a xornada completa Toques, 27 de xaneiro de 2014.- O ALCALDE, Asdo. José Antonio Castro Fraga.-
03/02/2014 | Administración LocalMunicipal
Porto do Son
Exposición pública da aprobación de padróns fiscais. Mercado municipal 2014

EDICTO Exposición pública da aprobación de padróns fiscais O alcalde-presidente do Concello de Porto do Son ditou resolución o 22 de xaneiro de 2014, aprobando a matrícula anual, ano 2014, da taxa pola prestación de servizos na praza de Abastos municipal segundo o seguinte detalle: a) Postos fixos: A matrícula acada un importe total de 2.546,12 euros (dous mil cincocentos corenta e seis euros con doce céntimos), e que comeza por Andres Juan Corregidor El Rhozlane, Joaquín e remata por Diego Julio Camison Bandres, Manuela. b) Postos eventuais: A matrícula acada un importe total de 1.125,70 euros (mil cento vinte e cinco euros con setenta céntimos), e que comeza por Juan Ezequiel Taviro El Karroumi, José e remata por Ines Eugenia Herdugo Bouzouad, Carmen. c) Establécense os seguintes períodos de pagamento, para cada trimestre do ano 2014: d) A matrícula da taxa estará exposta ao público por un prazo de quince días hábiles a contar desde o día seguinte ao da publicación do anuncio no BOP, debendo publicarse igualmente no taboleiro, consonte co disposto no art.102.3 da Lei xeral tributaria. Contra esta resolución poderá interpoñerse recurso de reposición ante o alcalde-presidente, de conformidade co artigo 14 do RD lexislativo 2/2004, do 5 de marzo, texto refundido da Lei reguladora das facendas locais, no prazo dun mes, a contar dende o día seguinte ao de finalización do período de exposición pública do padrón. Contra a resolución do recurso de reposición os interesados poderán interpor recurso contencioso-administrativo ante o Xulgado do Contencioso-Administrativo, no prazo de dous meses, a contar dende o día seguinte ao de notificación da resolución expresa do recurso de reposición, ou nos seis meses seguintes ao da súa interposición, se non existira resolución expresa, todo iso en virtude do artigo 46 da Lei 29/1988, do 13 de xullo, reguladora da xurisdición contenciosa-administrativa. O alcalde Asdo.: José Luis Oujo Pouso
03/02/2014 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Enerxía e Minas
Resolución do 17 de xaneiro de 2014, da Xefatura Territorial da Coruña, pola que se autoriza administrativamente e se aproba o proxecto de execución dunha instalación eléctrica no concello de Muros (expediente 2013/184) Resolución do 17 de xaneiro de 2014, da Xefatura Territorial da Coruña, pola que se autoriza administrativamente e se aproba o proxecto de execución dunha instalación eléctrica no concello de Muros (expediente 2013/184)

Resolución do 17 de xaneiro de 2014, da Xefatura Territorial da Consellería de Economía e Industria da Coruña, pola que se autoriza administrativamente e se aproba o proxecto de execución dunha instalación eléctrica no concello de Muros (expediente IN407A 184/2013). Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Unión Fenosa Distribución, S. A. Domicilio social: Avda. de Arteixo, 171, 15007 - A Coruña. Denominación: LMTS, CT rúa San Francisco, 28. Situación: concello de Muros. Características técnicas: Liña de media tensión soterrada (LMTS) a 20 kV, cunha lonxitude de 180 m, con condutor tipo RHZ1-2 OL-12/20 kV 3(1X240) mm² Al, coa orixe en arqueta existente na LMTS MU0804 Louro no tramo ao CT Sahorta (expediente IN407A 2002/202), e final en cela de liña do CT Sahorta, unha vez entre e saía do centro de transformación proxectado con acceso desde a rúa Sahorta de Abaixo. Centro de transformación (CT) non prefabricado, con transformador de potencia de 250 kVA., e unha relación de transformación de 20/0,400-0,230 kV. Cumpridos os trámites ordenados na Lei 54/1997, do 27 de novembro (BOE n.º 285), do sector eléctrico, e no título VII, capítulo II, do Real decreto 1955/2000, do 1 de decembro (BOE n.º 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, esta Xefatura Territorial resolve: Autorizar e aprobar o proxecto de execución da dita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e o medio ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes, contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 17 de xaneiro de 2014. Susana Vázquez Romero Xefa territorial da Coruña
03/02/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.43739. Canalización de telecomunicacións

R Cable y Telecomunicaciones de Galicia, S. A., con DNI A15474281 e enderezo Real, nº 85, solicita de Augas de Galicia a autorización de obras no lugar de rúa Sergio Rivera Chao, parroquia de As Pontes de García Rodríguez (Santa María), Concello de Pontes de García Rodríguez (As) (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.43739. As obras solicitadas consisten na canalización de telecomunicaciones sobre o ríona rúa Sergio Rivera Chao. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Pontes de García Rodríguez (As) ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 20 de xaneiro de 2014 O xefe do servizo territorial Antonio López Grueiro
03/02/2014 | Administración LocalMunicipal
Santiago de Compostela
Oficina da Cidade Histórica e Rehabilitación
Notificación de caducidade do expte. LIC/1867/2012

Segundo o artigo 59.5 da Lei 30/92, de 26 de novembro, de réxime xurídico das administracións públicas e do procedemento administrativo común, e ante a imposibilidade de efectuar a notificación a Dna. Maria Edilia De Puelles Arraras, procede publicar a seguinte resolución no Boletín Oficial da Provincia: “A Concelleira delegada da Área de Desenvolvemento Urbano e Sostible do Excmo. Concello de Santiago de Compostela, con data 17-01-2014, por delegación da Xunta de Goberno Local de 28 de febreiro de 2013, dictóu un decreto coa seguinte parte resolutiva: DECLARAR CADUCADO o expediente de licenza de colocacion de rótulo e toldo nº LIC/1867/2012, por ter quedado o expediente paralizado por causa imputable ó interesado, ó non aportar os documentos ou datos precisos para dita-la resolución.” Notifícollo a Vde. para o seu coñecemento, advertíndolle que este acordo pon fin á vía administrativa, mais poderá ser recurrido potestativamente en reposición, perante o mesmo órgano que dictou o acto, no prazo de UN MES, ou ben ser impugnado directamente, no prazo de DOUS MESES, ante o Xulgado do contencioso-administrativo. De presentar recurso de reposición, o prazo para recurrir en vía Contencioso-administrativa será de DOUS MESES, a contar dende o día seguinte ó da recepción da notificación da resolución expresa do recurso de reposición, ou de SEIS MESES a contar dende o día seguinte a aquel no que o recurso de reposición debe entenderse presuntamente desestimado. Santiago de Compostela, 17 de xaneiro de 2014 O VICESECRETARIO, P. D. O xefe do servizo da Oficina da Cidade Histórica e Rehabilitación (Decreto nº 467 do 26.01.13) Jesús Curros Neira DNA
03/02/2014 | Administración LocalMunicipal
Vimianzo
Aprobación inicial da modificación da ordenanza fiscal núm.24

O Concello Pleno de Vimianzo, en sesión ordinaria celebrada o día 25 de xaneiro de 2014, acordou aprobar inicialmente a modificación da ordenanza fiscal núm.24, reguladora da taxa pola prestación dos servizos públicos municipais de vivenda comunitaria, escola infantil, centro de día, comedor sobre rodas e lavandería sobre rodas do Concello de Vimianzo, e en cumprimento do disposto no artigo 49 da Lei 7/1985, Reguladora das Bases de Réxime Local, e 17 do Texto Refundido da Lei de Facendas Locais, ábrese un período de 30 días hábiles, contados a partir da inserción deste anuncio no Boletín Oficial da Provincia para que calquera persoa física ou xurídica poida examinar os expedientes na Secretaría deste Concello e formular as alegacións e suxestións que consideren oportunas. Así mesmo comunícase que transcorrido o devandito prazo sen que se produciran alegacións, a modificación da ordenanza considerarase aprobada definitivamente. Vimianzo, a 27 de xaneiro de 2014 O Alcalde Manuel Antelo Pazos
03/02/2014 | Administración LocalMunicipal
Culleredo
Urbanismo
Taller capintaría metálica

DIMALNOX, S. C. solicitou unha licenza municipal para a instalación e apertura dun taller de carpintaría metálica, na rúa H nº 37, nave 37, do Parque Empresarial de Alvedro, parroquia de Almeiras,. O expediente sométese á información pública durante un prazo de 20 días, segundo o que establece o artigo 8.3 do Decreto 133/2008, de 12 de xuño, polo que se regula a avaliación de incidencia ambiental, co fin de que os afectados pola actividade que se pretende instalar poidan examinalo na secretaría do concello e formular por escrito as reclamacións ou observacións que estimen oportunas. Culleredo, 27 de xaneiro de 2014. O concelleiro delegado da Área de Urbanismo, Asdo.: Diego Antonio Taibo Monelos P. D. (Resolución de 22.06.2011, B. O. P. nº 131 de 11.07.2011)
03/02/2014 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Enerxía e Minas
Resolución do 16 de xaneiro de 2014, da Xefatura Territorial da Coruña, pola que se autoriza administrativamente e se aproba o proxecto de execución dunha instalación eléctrica no concello de Noia (expediente IN407A 178/2013)

Resolución do 16 de xaneiro de 2014, da Xefatura Territorial da Consellería de Economía e Industria da Coruña, pola que se autoriza administrativamente e se aproba o proxecto de execución dunha instalación eléctrica no concello de Noia (expediente IN407A 178/2013). Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Unión Fenosa Distribución, S. A. Domicilio social: Avda. de Arteixo, 171, 15007 - A Coruña. Denominación: adecuación CT. Chaínza (Expte.5159). Situación: Concello de Noia. Características técnicas: Liña eléctrica de media tensión soterrada a CT Chaínza, a 20 kV, cunha lonxitude de 25 m, coa orixe en arqueta proxectada na LMTS San Bernardo-C. Maderas Ornanda, 5 (expediente 24.737), entre o CT Cabrúns (expediente 30.935) e o CT Estrada Argalo (expediente 114/97), en condutor RHZ1-2OL-12/20 kV-1x240 Al e final na mesma arqueta, unha vez entre e saía do novo CT Chaínza (proxectado). Centro de transformación prefabricado, cunha potencia de 250 kVA, e unha relación de transformación de 20.000/400-230 V. Cumpridos os trámites ordenados na Lei 54/1997, do 27 de novembro (BOE nº 285), do sector eléctrico, e no título VII, capítulo II, do Real decreto 1955/2000, do 1 de decembro (BOE nº 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, esta Xefatura Territorial resolve: Autorizar e aprobar o proxecto de execución da dita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e o medio ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes, contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 16 de xaneiro de 2014. Susana Vázquez Romero Xefa territorial da Coruña
03/02/2014 | Administración LocalMunicipal
Oroso
Anuncio de corrección de erros da Resolución de Alcaldía do 22/10/2013 pola que se acorda iniciar o expediente de liquidación de danos e perdas derivada da resolución do contrato de servizos de limpeza de locais (exp_contr:2011/001)

Advertido erro na Resolución de Alcaldía do 22/10/2013 pola que se acorda iniciar o expediente de liquidación de danos e perdas ocasionados ao Concello de Oroso como consecuencia da resolución do contrato administrativo de prestación de servizo de limpeza de locais municipais do Concello de Oroso (expdte_contra_2011/001), suscrito coa empresa Limpiezas El Polígono, S. L., en relación coa contía da indemnización. Tendo en conta que, en atención ao previsto no artigo 61 da LRXPAC, o acto non se publica na súa integridade, fáiselle saber ao interesado que o texto íntegro da resolución que se lle notifica se encontra ao seu dispor na Secretaría Xeral do Concello de Oroso, sita na Praza Isaac Díaz Pardo, 1 en Oroso (A Coruña), en horario de 08:30 a 14:30 horas, para a súa consulta no prazo de 10 días hábiles, que se contarán desde o día seguinte á publicación desta Resolución. Transcorrido o dito prazo a notificación entenderase producida. A dita Resolución, constitúe un acto de trámite, polo que de conformidade co establecido no artigo 107 da Lei 30/1992, do 26 de novembro, de réxime xurídico das administración públicas e do procedemento administrativo común, poderá formular cantas alegacións estime oportunas para a súa consideración na resolución que poña fin ao procedemento. Igualmente, cando se estime que o dito acto decide directa ou indirectamente o asunto de fondo, determina a imposibilidade de continuar o procedemento, producen indefensión ou prexuízo irreparable a dereitos e intereses lexítimos, poderá interpoñerse no prazo de un mes a partir do día seguinte ao da súa notificación, recurso potestativo de reposición, que deberá fundamentar en calquera dos motivos de nulidade ou anulabilidade previstos nos artigos 62 e 63 da dita lei. Todo elo sen prexuízo da realización de cantas accións estime oportunas na defensa dos seus intereses lexítimos. Oroso, 21 de xaneiro de 2013 O alcalde Manuel Mirás Franqueira